আনন্দবাজার পত্রিকার প্রতিবেদনে বলা হয়, রোববার রাতের ডিউটি প্রায় শেষ করে আচমকাই সিসিটিভির পর্দায় চোখ রেখে চমকে ওঠেন একজন নিরাপত্তাকর্মী। সচিবালয় চত্বরের ভেতরেই অবলীলায় ঘুরে বেড়াচ্ছে এই শ্বাপদ। কখনও লনে দুলকি চালে ঘুরে বেড়াচ্ছে, তো কখনও গ্রিলের ব্যারিকেডের নিচের ফাঁক দিয়ে ঢুকে পড়ছে অন্যদিকে। সঙ্গে সঙ্গে ওই নিরাপত্তাকর্মী বাকিদের ডেকে নেন। তারা বিষয়টি বন দফতরকে জানান।